Rikors Maħluf Nru 211/2015 QORTI ĊIVILI PRIM'AWLA ONOR. IMĦALLEF LAWRENCE MINTOFF Seduta tal-14 ta' Diċembru, 2015 Rikors Maħluf Numru: 211/15LM Kummissarju tat-Taxxi vs Stefan Reinhold Cardona Zahra (detentur tal-karta tal-identità numru 505187A) Il-Qorti, Rat ir-Rikors imressaq mir-rikorrent Kummissarju tat-Taxxi fis-6 ta' Marzu, 2015 fejn għar-raġunijiet imfissra talab li din il-Qorti: Illi d-Direttiva tal-Kunsill 2010/24/UE dwar l-Assistenza Reċiproka għall-Irkupru ta' Talbiet li għandhom x'jaqsmu ma' Taxxi, Dazji u Miżuri Oħra tas-16 ta' Marzu 2010 tippromwovi u tirregola l-kollaborazzjoni Qrati tal-Ġustizzja Paġna 1 minn 4 Rikors Maħluf Nru 211/2015 bejn Stati Membri fir-rigward ta' irkupru ta' taxxa u/jew dazju dovuta minn debituri ta' Stat Membru partikolari li jinsabu f'territorju ta' Stat Membru ieħor, u miżuri oħra; Illi din id-Direttiva ġiet implimentata fil-Liġi ta' Malta permezz tal-Ordni ravviżat fl-Avviż Legali Nru 153 tas-sena 2012 liema Avviż Legali daħal fis-seħħ fl-ewwel (1) ta' Jannar 2012 u li jippermetti lill-Ministru responsabbli għall-Finanzi, bħala l-awtorità kompetenti, sabiex jiġbor taxxa dovuta fi Stati Membri oħra fejn id-debitur jinsab ġewwa Malta; Illi ai termini tad-Direttiva msemmija, l-awtorità kompetenti tal-Iżvezja (recte), ossija l-awtorità applikanti, għamlet talba għall-assistenza lill- esponent Kummissarju tat-Taxxi, f'isem il-Ministru responsabbli għall- Finanzi, sabiex l-esponent jirkupra taxxa li hi dovuta lill-istess awtorità applikanti; Illi l-intimat għandu taxxa dovuta lill-awtorità applikanti tal-Iżvezja (recte) fl-ammont ta' mija u sebgħin elf, sitt mija disgħa u għoxrin euro, u erbgħa u tmenin ċenteżmu (€170,629.84) kif jidher mill-Istrumenti Uniformi li jippermetti Infurzar annessi u mmarkat bħala Dok. 'A', oltre interessi skont il-liġi. Illi l-intimat huwa indikat li jinsab ġewwa Malta u għalhekk l-esponent qed jipproċedi sabiex jirkupra l-ammont hawn fuq imsemmi stante li l- imsemmi dejn qed jitqies daqslikieku kien dejn dovut lill-Gvern ta' Malta u dan ai termini tal-Artikolu 9 tal-imsemmi Avviż Legali; Illi l-esponent hu sodisfatt illi fir-rigward ta' din it-talba ta' rkupru ġew imħarsa r-rekwiżiti rilevanti kollha tal-imsemmija Direttiva; Illi, kif ukoll, l-intimat għandu dritt għal traduzzjoni tal-istess Dok. Qrati tal-Ġustizzja Paġna 2 minn 4 Rikors Maħluf Nru 211/2015 f'waħda mil-lingwi uffiċjali tal-Unjoni Ewropea jew ta' Malta. Fir- rigward ta' dan qiegħed jiġi allegat dokument ma' dan ir-rikors, u mmarkat bħala Dok. 'B' sabiex l-intimat ikun speċifikament infurmat illi tali rikjesta għandha ssir fi żmien sebat (7) ijiem mid-data ta' notifika tal-istess dokument. Għaldaqstant u in vista tas-suespost, l-esponent umilment jitlob lil din l-Onorabbli Qorti sabiex, ai termini tas-sub-artikoli 9(6) u (7) tal- imsemmi Avviż Legali, fl-ewwel lok tordna li kopja ta' dan ir-rikors flimkien mad-dokumenti annessi u mmarkati bħala Dok. 'A' u Dok. 'B', jiġu notifikati lill-intimat skont id-dispożizzjonijiet rilevanti tal-Kapitolu 12 tal-Liġijiet ta' Malta, u fit-tieni lok sabiex tordna r-reġistrazzjoni tad- dokumenti annessi u mmarkati bħala Dok. 'A' bħala kopja uffiċjali tagħhom, sabiex tali dokumenti jikkostitwixxi titolu eżekuttiv. Rat l-atti kollha tar-Rikors. Mill-atti jirriżulta li l-intimat Stefan Reinhold Cardona Zahra (detentur tal-karta tal- identità numru 114143A) ġie debitament notifikat bir-Rikors (a fol. 25 sa 29 tal-proċess) iżda ma kkontestax il-proċeduri. Din il-Qorti tinsab sodisfatta li f'dan il-każ ġew segwiti r-rekwiżiti tad- Direttiva tal-Kunsill 2010/24/UE u tal-Avviż Legali 153 tal-2012 u għaldaqstant qiegħda tordna li ssir ir-reġistrazzjoni tad-dokument anness Qrati tal-Ġustizzja Paġna 3 minn 4 Rikors Maħluf Nru 211/2015 mar-rikors promotur u mmarkat bħala Dok. 'A' bħala kopja uffiċjali tiegħu, sabiex tali dokument jikkostitwixxi titolu eżekuttiv fl-ammont ta' mija u sebgħin elf, sitt mija u disgħa u għoxrin euro, u erbgħa u tmenin ċenteżmu (€170,629.84) oltre l-imgħaxijiet skont il-liġi. Bl-ispejjeż ta' din il-proċedura kontra l-intimat Stefan Reinhold Cardona Zahra. Qrati tal-Ġustizzja Paġna 4 minn 4